# data[].attributes.body
Med bakgrunn i elevenes opplæringsbehov har forsterket avdeling behov for rom og arealer som gir muligheter for:

·       å fremme åpenhet og samarbeid

·       at sammensetning av grupper kan tilpasses endringer i funksjonsnivå

·       effektiv utnyttelse av bemanning og areal

·       å styrke elevens læring og utvikling av kompetanser og ferdigheter gjennom tilrettelegging av varierte læringsmiljø

·       trening på dagliglivets hverdagsaktiviteter

·       forberedelse til et yrkesliv i vekstbedrift eller dagsenter

·       stor variasjon i opplevelser, lek og erfaringer gjennom et stimulerende miljø

·       plass til kroppslig trening, lek og aktivitet

·       å gi språkstimulering og kommunikasjon gode vilkår

·       trygghet, omsorg, hvile og ro

·       å skape noe nytt

Videre er det særlig behov for at rom og funksjoner utformes i robuste materialer som tåler utagerende atferd. Kontaktpunkter og lignende må være i flukt med vegger, slik at elever ikke kan plukke det løs. Det er ønskelig å kunne åpne opp mellom noen rom og funksjoner, samtidig er det også behov for god lydisolering i denne avdelingen. Elevene her er ofte rullestolbrukere, og kan gjerne ligge på gulv for å trene, leke eller hvile. Vinduer som går til gulvet, slik at elevene kan oppleve vær og vind eller se medelever utenfor, er ønskelig. Det er ønskelig med mye dagslys inn, men det er nødvendig med skjerming fra innsyn – kanskje avdelingen kan få en litt skjermet plassering med utsikt mot skog?

Det skal være takskinner mellom aktivitetsrom med ADL-kjøkken, læringsrommene, stellerom, garderober og sanserom. Takmontert løftepunkt skal også monteres utvendig slik at en enkelt kan flytte elever over i utendørs rullestol.

# data[].attributes.body
Det er ønskelig at avdelingen plasseres i første etasje. Avdelingen skal ha egen garderobe med inngang direkte fra uteområdet. De fleste elevene i denne gruppen kommer til skolen i taxi, og avstanden mellom inngang og avsettingsplass må være så kort som mulig. Det er ønskelig at ansatte kan se når taxien ankommer fra rom i avdelingen. Inngangen skal ha et overbygg som gjør at eleven kan sluses inn i bygget uten å bli nevneverdig våt på uværsdager. Innenfor inngangen skal det være en garderobe tilpasset multifunksjonshemmede barn, og oppstillingsplass for, og ladding av rullestoler og andre hjelpemidler.

# data[].attributes.body
Avdelingen skal ha et felles aktivitetsrom med kjøkken tilpasset rullestolbrukere (hev-senk-innredning). Kjøkkenet må ha robuste fasiliteter med benkeplass som er stor nok til at til 3-4 personer kan jobbe samtidig. Det er ønskelig at kjøkkenet utformes med fast innredning langs vegg kombinert med en kjøkkenøy på hjul. Høyskap og overskap føres opp til tak for å unngå støvdeponering.

Kjøkkenfunksjonen skal tilrettelegges for både elevers og voksnes bruk, og skal bestå av benkeplate med integrert underlimt vask, skåldesperre og armatur med uttrekkbar slange, underskap/skuffer og overskap. Kjøkkenet skal utstyres med kjøleskap, fryseskap, stekeovn, kokeplate, avtrekk og oppvaskmaskin. Stekeovn må sikres med hovedbryter til strøm, slik at elever ikke kan slå den på alene. Kjøkkenet skal ha miljøstasjon for sortering av avfall i 5 fraksjoner.

I aktivitetsrommet med kjøkkenet skal det være bord for måltider og for aktivitet, sofakrok og arbeidsplasser for elevene. Aktivitetsrommet skal kunne benyttes som formidlingsrom og må ha digitale løsninger og tavle som muliggjør dette.

I arealet skal det videre være plass til trygg oppbevaring av medisiner i låsbart kjøleskap.

# data[].attributes.body
Avdelingen skal ha 7 mindre multirom med plass til 1-2 elever og lærer på hvert rom. Alle rommene skal ha innsyn fra trafikkareal på en måte som gjør at voksne kan se inn og ut når de står, men slik at elevene slipper å bli forstyrret når de sitter. Det er ønskelig med en løsning som ikke inneholder en lang korridor med mange grupperom etter hverandre. Rommene skal benyttes til mange ulike formål, og det vil variere i takt med de ulike elevenes behov. Enkelte av elevene vil ha så omfattende behov at de vil beslaglegge et rom mer eller mindre hele tiden. For andre elever vil det være naturlig å veksle mellom å være en del av trinnarealene og forsterket avdeling. Rommene skal klargjøres for bruk av digitale tavler.

# data[].attributes.body
Elever i forsterket avdeling skal ha tilgang til og kunne benytte skolens øvrige uteareal. I tillegg er det behov for at det etableres en egen sone som er særlig tilrettelagt for elevene i tilknytning til avdelingen. Deler av dette uteområdet må være skjermet for vær og vind med enkelt takoverbygg. Det er en fordel om man legger noen av skolens mest populære lekeapparater i dette området, for eksempel fugleredehuske, slik at man legger forholdene til rette for god integrering. Sonen skal videre tilrettelegges for ulike sanseopplevelse og motorisk trening som for eksempel sykkelbane for trehjulsykler og liknende.

# data[].attributes.body
Må være overbygget til garderobe

# data[].attributes.body
Skolehverdagen skal gi utfordringer og muligheter, og sørge for at elevene holdes i gang med læringsaktiviteter fra morgen til ettermiddag. Elevmassen er sammensatt og har ulike behov, og fra tid til annen hender det at elever av ulike årsaker blir svært slitne og trenger mulighet til å hente seg inn litt. Forsterket avdeling skal derfor inneholde et sanserom som gir muligheter både for hvile, og å aktivisere sansene. I sanserommet skal barna kunne roe seg ned, bli stimulert, få opplevelser og delta i læringsaktiviteter. Rommet skal gjennom lys, lyd og bilde kunne endre karakter og uttrykksform. Rommet skal kunne kommunisere med elevenes syn, hørsel og taktile sanser. Elevene skal kunne ligge på gulvet, sitte eller ligge i ulike møbler eller bevege seg rundt. Det må være innsyn inn i rommet, gjennom for eksempel glassfelt i dør. Rommet bør utformes med visuelle og taktile effekter som musikk, forskjellige typer lys, (fiberoptikk, bruk av UV lys, fysioakustisk stol) og andre sansestimulerende produkter (aroma, vibrasjon, mv). Ballbasseng, vannseng og kjempedyne er mye brukt i sanserom.

Arealet skal planlegges med blant annet følgende funksjoner:

Gulvplass til å ligge på, plass til matter, sittesekk og puter

Møbler man kan ligge og sitte på

Installasjoner som projiserer lys og bilder

Tilrettelegging for ulike installasjoner, som boblerør, fiberoptikklamper og start light

God lydisolering

# data[].attributes.body
1       Forsterket avdeling

Det skal etableres en forsterket avdeling for ca. 15 elever med sammensatte behov. Avdelingen skal være en integrert del av virksomheten i den nye barneskolen i Alta. Elevsammensetningen vil variere fra år til år, men avdelingen skal planlegges for elever med sammensatte funksjonsvansker. En stor del av elevene vil ha nedsatt kognitiv funksjonsevne, flere vil også ha fysiske vansker. Enkelte er avhengig av rullestol og andre hjelpemidler for å bevege seg. Elever og personalet i avdelingen skal utgjøre en del av det totale skolemiljøet. Det betyr at elever og personale må sikres funksjoner som fremmer sosialt og faglig samarbeid med resten av elev- og fagmiljøet på skolen. Alta kommune ønsker ikke en forsterket avdeling som blir en virksomhet i virksomheten.

Avdelingen skal ha sine egne rom og funksjoner, men skal også kunne disponere skolens spesialrom og fellesarealer. Hvordan forsterket avdeling blir lokalisert, og plassert i forhold til skolens samlede funksjoner, er avgjørende for graden av inkludering.

Avdelingen skal bygges med varierte og fleksible arealer. Det skal gis mulighet for et mangfold av aktiviteter og rom for å skape gode lærings- og utviklingsmuligheter for elever med ulikt funksjonsnivå. Samtidig må bygget gi anledning til å ta imot og tilpasse elevgruppene etter etterspørsel.

Hele avdelingen skal tilfredsstille krav til lydklasse B i NS 8175. To av rommene skal tilfredsstille krav til lydklasse A i NS 8175. Disse to rommene skal kunne fungere både som hvilerom og et læringsrom/arbeidsrom for utagerende eller støyende barn. Rom og arealer skal utformes slik at voksne kan ha oversikt inn til rom uten at elever nødvendigvis kan se ut. Transparens gir trygghet for voksne og elever.

# data[].attributes.body
Garderoben skal etableres i direkte tilknytning til avdelingen. Det skal være et fastmontert og sklisikkert mattesystem som stopper, kontrollerer og fjerner smuss og fuktighet i inngangspartier og garderober. Det er derfor ikke behov for å skille mellom grov- og fingarderobe. Det er viktigere at hver garderobeplass er så romslig som mulig, framfor å skille mellom fin og grovgarderobe. Det er ikke satt av areal til tørkerom eller tørkeskap, men det skal være varme i gulv og god ventilasjon som generelt gir god tørk i rommet.

Det skal dimensjoneres for minimum 40 cm brede garderobeplasser per elev. Garderoben skal gi plass til yttertøy, skiftetøy og skotøy tilpasset årstiden. Garderobeinnredningen skal være i robust materiale av høy kvalitet, og leveres komplett med to hyller til oppbevaring av klær, sidevegger, karusellkrok (m/3 kroker), sittebenk og skorist, slik at sko ikke må stå på gulvet. Den enkelte elev skal enkelt kunne finne sin plass med alle funksjoner samlet, og garderobeplassen skal i størst mulig grad kunne betjenes av elevene selv. HC-toalett og stellefunksjon skal være tilgjengelig fra garderoben.

# data[].attributes.body
I avdelingen vil det være flere elever som har behov for hjelpemidler og en del plasskrevende utstyr. I tilknytning til, eller som en del av elevgarderoben, skal det derfor være et areal som er tilrettelagt for oppbevaring/lagring av elevene utstyr. Rommet skal ha takheis, og tilfredsstillende plass til at elevene kan sette fra seg uterullestol/skifte til «innerullestol», og gode tørkemuligheter med varme i gulv og god ventilasjon. Videre må det være rikelig med lademuligheter for hjelpemidlene, minst fire doble stikk.

Det er behov for å kunne skylle av vogner/rullestoler/sykler enten utenfor garderoben eller inne i lageret.  Velges sistnevnte løsning, må det være sluk i gulv.

Det skal være nærlager for læringsmateriell og undervisningsutstyr i avdelingen. Dette kan med fordel utformes som integrert skyvedørsløsning i felles trafikkareal.

Det er videre behov for å lagre noen hjelpemidler til utendørs bruk. Dette er beskrevet i kapittel 16.10.

# data[].attributes.body
Husk lyskjerming på vinduer

# data[].attributes.body
Alle elever skal gis et tilbud i samsvar med læreplaner, også elever i forsterket avdeling, men elever med vedtak om individuelt tilrettelagt opplæring, personlig assistanse, fysisk tilrettelegging og tekniske hjelpemidler, - vil i større eller mindre grad ha opplæringsbehov som avviker fra elever i ordinær undervisning. Selv om det er stor variasjon innad i disse gruppene, vil opplæringen i hovedsak ta sikte på å styrke elevenes selvhjelpsferdigheter, kommunikasjonsevner og sosiale ferdigheter. Det er et mål at elevene skal fungere best mulig i det hverdagslige- og sosiale livet på skolen, på fritiden og hjemme. På lengre sikt er målet for disse elevene å fungere i et bofellesskap, vekstbedrift / ordinære bedrifter eller dagsenter. Skolens hovedoppgave blir å forberede elevene på et liv der de kan leve, arbeide og ha en meningsfull fritid i samhandling med andre. Skolens pedagogiske virksomhet og utforming av rom og funksjoner er viktig for at disse elevene skal få utvikle sitt potensial i størst mulig grad ved at de får lære og trene på nødvendige ferdigheter.

Elever i denne gruppen har sammensatte funksjonshemninger, og flere vil ha behov for fysisk trening og fysioterapi - om enn i ulik grad og på ulik måte.

I møte med omgivelsene, andre elever og voksne i skolen konstrueres elevens selvforståelse. Den enkelte elev må bli betraktet som subjekt og aktiv aktør i eget liv. Dette elev- og læringssynet betinger at den enkelte elev blir sett og møtt ut fra sine unike egenskaper.

Organiseringen av elevene må ivareta elevens behov for tilknytning og relasjon til faste voksne. Elevenes behov for oppfølging av voksne vil variere. Det kan for eksempel være en voksen på tre elever, eller tre voksne på en elev. Enkelte elever trenger skjermede omgivelser som sikrer oversiktlighet, nærhet og tillit. Samtidig skal alle elever oppleve at de er del av et større fellesskap, og samhandle med andre barn og voksne. Det er derfor avgjørende at avdelingen gir mulighet for inndeling i større og mindre grupper og gir rom for et varierende antall voksne.

Elevens trivsel, læring og utvikling fremmes av god samhandling mellom skole og hjem, samt andre fagmiljøer. Bygget må gi rom for dette.

# data[].attributes.body
Dusjtoalett

# data[].attributes.body
Det skal etableres et stellerom i nærheten av garderoben med høy hygienisk standard. Her skal være veggmontert HC-toalett, dusj i nisje (ikke kabinett) og hev-/senk stelleplass med tilgang til vask. Her må også være plass til skiftetøy og utstyr for elever og forbruksvarer til stell. I rommet skal det også installeres en vaskesøyle bestående av vaskemaskin og tørketrommel. Skinne i tak må plasseres slik at elever kan flyttes til alle funksjoner i rommet. Det må ikke være fliser på gulv, men det skal velges materialer som ikke tar opp i seg lukt og urenheter. Det skal være glassvindu i voksenhøyde i døren til stellerommet.

# data[].attributes.body
Skiftetøy og utstyr ifm stell bør kunne oppevares i lukkede skap eller plastbokser med lokk

# data[].attributes.body
Det skal etableres tre romslige læringsrom med plass til ca.5-6 elever i avdelingen. Her skal man kunne drive et bredt spekter av læringsaktiviteter, samlinger, sang, sosiale aktiviteter, osv. Det er ønskelig at ett av rommene er plassert slik at man har adkomst også direkte fra felles trafikkarealer i skolen. Det vil være elever som følger ordinær undervisning i trinnarealene som også skal benytte tilbudet i avdelingen, og det er ønskelig at de skal kunne oppsøke rom her uten å måtte gå via «hoveddøren» inn til forsterket avdeling. Læringsrommene skal ha godt med dagslys, og utstyres for digital formidling og bruk av interaktive tavler. Lagring av læringsmateriell og utstyr kan med fordel skje som integrerte løsninger i felles trafikkareal i forsterket avdeling.

# data[].attributes.body
Det er avsatt areal til kaldtlager for elevenes sykler, vogner, akebrett og uteleker. Denne uteboden/garasjen skal deles av skole og SFO. Her skal også friluftslivutstyr og redskaper til daglig drift av skolen lagres som koster, stige, snøfreser, strøsand og liknende.

# data[].attributes.body
Personalfunksjoner i forsterket avdeling

Ansatte ved forsterket avdeling består gjerne av spesialpedagoger, lærere, andre faggrupper og barneveiledere/ assistenter, som sammen arbeider for å tilby meningsfylte og varierte aktiviteter. Elevene har behov for tett og omfattende oppfølging, og det er vesentlig at de ansatte jobber i team hvor de kan utveksle erfaring og søke faglig råd og støtte. Det må også være en leder som er ansvarlig for å koordinere arbeidet med elevene.

Pedagogarbeidsplasser

Pedagogene skal ha arbeidsplasser i et arbeidsrom som er plassert i direkte tilknytning til forsterket avdeling. Det skal være seks fullergonomiske arbeidsplasser. I tillegg skal rommet inneholde et møtebord med stoler som tilbyr touchdown-plasser til ansatte som i utgangspunktet ikke har mye for- og etterarbeid som en del av stillingen sin.

Personalgarderobe med toaletter

Det er satt av areal til personalgarderobe og to personaltoaletter. Det er ønskelig at personalgarderobe ligger i direkte tilknytning til elevgarderoben slik at ansatte ikke må forlate avdelingen når de skal kle seg for uteaktiviteter. Personalgarderoben skal utstyres med solide knaggrekker, skorist og hattehylle som gjør det enkelt å henge fra seg utedresser og personalets oppbevaringsbokser for lue, votter og skjerf og liknende.